ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ስርዓተ ቀብሪ ዶክተር ነጋሶ ጊዳዳ ተፈፂሙ 5 ጉንቦት 2019 ምንጪ ስእሊ, EBC ቅድሚ ሓደ ሰሙን ኣብ ሃገረ ጀርመን ህይወቶም ዝሓለፈ ፕረዚደንት ኢትዮጵያ ነበር ዶክተር ነጋሶ ጊዳዳ፡ ስርዓተ ቀብሮም፡ ሎሚ መዓልቲ 27/2011 ዓ.ም ኣብ ከተማ ኣዲስኣበባ ኣብ ጴጥሮስ ወ ጳውሎስ ተፈፂሙ። ቅድሚ እቲ ስርዓተ ቀብሪ፡ ህዝቢ ክሳብ ሰዓት 8፡00 (2፡00pm) ናብ ኣዳራሽ ሚሊኒየም ከይዱ ተሰናቢትዎም እዩ። ስርዓተ ቀብሮም ድማ፡ ኣብ ከተማ ኣዲስኣበባ ጴጥሮስ ወ ጰውሎስ ተፈፂሙ። 'ዶክተር ነጋሶ ጊዳዳ ግዳይ ክፍኣትን ተንኮልን ፖለቲካ ኢትዮጵያ’ዩ' ሃለዋት ክልተ ፕረዚደንታት ነበር ኢትዮጵያ ሬሳ ዶክተር ነጋሶ ጊዳዳዳ ትማሊ ካብ ጀርመን ተበጊሱ ኣብ መዕርፎ ነፈርቲ ቦሌ እንትበፅሕ፡ ቀዳማይ ሚኒስተር ኢትዮጵያ ኣብይ ኣሕመድ (ዶክተር) ሓዊሱ፡ ላዕለዎት ሰብ መዚ ፌደራልን ክልልን፡ ፈተውቶምን ኣዝማዶምን ኣብ ዝተረኸብሉ ኣቀባብላ ተገይርሎም እዩ። ዶክተር ነጋሶ ጊዳዳ፡ ኣብ ምዕራብ ኦሮሚያ ከተማ ደምቢደሎ እዮም ተወሊዶም። ካብ ዩኒቨርሲቲ ቀዳማዊ ኃይለስላሰ ቀዳማይ ዲግሪ ድሕሪ ምሓዞም ድሕሪ ሒደት ዓመታት፡ ናብ ጀርመን ኣምሪሖም። ካብ ምንቅስቓስ ተምሃሮ ጀሚሮም፡ ሙሉእ ዕድመኦም ኣብ ፖለቲካ ኢትዮጵያ እዮም ኣሕሊፈሞ። ንብዙሕ ዓመታት ይነብሩላ ካብ ዝነበሩ ጀርመን ምስተመለሱ ድማ፡ ናብ ኦህዴድ ተፀምቢሮም። ሞት ፕረዚደንት ኢትዮጵያ ነበር ዶክተር ነጋሰ ጊዳዳ፡ ኣብ ዝሓለፈ ቀዳም እዩ ተሰሚዑ። ሕገ-መንግስቲ ኢትዮጵያ ትኽክለኛ ትርጉም ብሄርን ብሄረሰባትን ድዩ ሒዙ ዘሎ?
